RHAN 6

CYFFREDINOL

Rheoliadau o dan y Ddeddf hon
40
1
Mae pŵer i wneud rheoliadau o dan y Ddeddf hon—
a
yn arferadwy drwy offeryn statudol;
b
yn cynnwys y pŵer i wneud darpariaeth wahanol at ddibenion gwahanol;
c
yn cynnwys y pŵer i wneud darpariaeth gysylltiedig, atodol, ganlyniadol, drosiannol, ddarfodol neu arbed.
2
Ni chaniateir i offeryn statudol y mae’r is-adran hon yn gymwys iddo gael ei wneud oni bai bod drafft o’r offeryn wedi ei osod gerbron y Senedd ac wedi ei gymeradwyo ganddi drwy benderfyniad.
3
Mae is-adran (2) yn gymwys i offeryn statudol sy’n cynnwys—
a
rheoliadau o dan adran 15(1) (gwahoddiadau i gofrestru: darpariaeth bellach am bersonau o dan 16 oed) neu adran 39 (pŵer i wneud darpariaeth ganlyniadol a throsiannol etc.) sy’n diwygio, diddymu neu’n addasu darpariaeth mewn—
i
Deddf gan Senedd y Deyrnas Unedig,
ii
Mesur a basiwyd o dan Ran 3 o Ddeddf 2006, neu
iii
Deddf a basiwyd o dan Ran 4 o Ddeddf 2006;
b
rheoliadau o dan adran 26(1).
4
Mae offeryn statudol sy’n cynnwys rheoliadau o dan y Ddeddf hon nad yw is-adran (2) yn gymwys iddo yn ddarostyngedig i’w ddiddymu yn unol â phenderfyniad gan y Senedd.
A. 40 mewn grym ar y Cydsyniad Brenhinol, gweler a. 42(1)(e)